Ново Лески
Но̀во Лѐски (местно произношение Ново Ляски) е село в Югозападна България. То се намира в община Хаджидимово, област Благоевград.

Население

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

География 
Ново Лески се намира между селата Мосомище и Копривлен. Също така се намира между градовете Гоце Делчев и Хаджидимово. Селото е заобиколено от красива природа, има борова гора и чешма с минерална вода.

История 
В „Етнография на вилаетите Адрианопол, Монастир и Салоника“, издадена в Константинопол в 1878 година и отразяваща статистиката на мъжкото население от 1873 година, Ляски (Liaski) е посочено като село със 75 домакинства и 260 жители българи. В 1889 година Стефан Веркович („Топографическо-этнографическій очеркъ Македоніи“) отбелязва Ляски като село със 72 български къщи. Църквата „Свети Георги“ в селото е от началото на XIX век.

Старото село е било разположено в гънките на Пирин, но в търсене на по плодородна земя селището се измества 2 километра на изток, в началото на Неврокопското поле.

В 1891 година Георги Стрезов пише за селото:

Според статистиката на Васил Кънчов („Македония. Етнография и статистика“) в края на XIX век в Ляски живеят 695 души, всички българи християни.

В рапорт до Иларион Неврокопски от 1909 година пише за Лески:

При избухването на Балканската война в 1912 година тринадесет души от Ляски са доброволци в Македоно-одринското опълчение.

В новото село в 1994 година е построена църквата „Свети Димитър“, а в местността Свети Илия е построен едноименен параклис. Селото има ансамбъл за народни песни и танци, който е известен с Лясковското хоро.

Редовни събития 
 Всяка година в деня на свети Христофор (22 май по стар стил) се покорява Лясковския връх (Свети Дух), прави се водосвет и курбан за здраве. Отслужва се и молебен за дъжд.
 На 6 май (Гергьовден) и на 15 август (Голяма Богородица) се посещава църквата „Свети Георги“ в Старо Лески и на двата празника се отслужва литургия и се прави водосвет и курбан за здраве. Има поверие, че човек, който с вяра пренощува в манастира на 14 срещу 15 август, се оправя от доста болежки.
 На 20 юли (Илинден) се посещава параклисът над селото, където се прави водосвет и курбан за здраве.
 На 26 октомври (Димитровден) е празникът на селото и новия му храм „Свети Димитър“.
 Запазени са обичаите коледуване, лазаруване и кукери.

Личности 

 Родени в Лески
  Георги Атанасов, доброволец в четата на Иван Атанасов – Инджето през Сръбско-българската война в 1885 година
  Димитър Попов (1864 - 1903), български революционер от ВМОРО
  Иван Попов (1871 – 1921), български военен и революционер
 Свещеник Никола Атанасов (Боюклиев), родом от с Ляски. Загива мъченически, за да опази вярата си и селото от гръцки разбойници. Убит през 1913 г.
 Свещеник Костадин поп Николов Боюклиев (1883 – 1962). Инициатор за преместването на с. Ляски в полето.
  Илия Ангелов, македоно-одрински опълченец, 26-годишен, четата на Стоян Мълчанков
  Илия Гюдженов, ректор на Югозападен университет „Неофит Рилски“ между 1999 и 2007 г.
  Никола Атанасов, доброволец в четата на Иван Атанасов – Инджето през Сръбско-българската война в 1885 година
  Стоян Ангелов, македоно-одрински опълченец, 33 (37)-годишен, земеделец, ІV отделение, четата на Дончо Златков, 1-ва рота на 13-а кукушка дружина

Кухня 
 Типични за Ново Лески са баницата със сушен киселец‎ и чомлекът.

Литература 
 "Старовремски праздник в с. Ляски (Неврокопско)", публикувано във в. „Новини“, брой 67, 68, 69, 70, Цариград, 1896 година

Бележки 

Села в област Благоевград
Населени места в община Хаджидимово